CELEX: 62011TJ0316
Language: lt
Date: 2011-09-16
Title: 2011 m. rugsėjo 16 d. Bendrojo Teismo (penktoji kolegija) sprendimas. # Mathieu Kadio Morokro prieš Europos Sąjungos Taryba. # Bendra užsienio ir saugumo politika - Ribojamosios priemonės, priimtos atsižvelgiant į padėtį Dramblio Kaulo Krante - Lėšų įšaldymas - Pareiga motyvuoti. # Byla T-316/11.

2011 m. rugsėjo 16 d. Bendrojo Teismo (penktoji kolegija) sprendimas Kadio Morokro prieš Tarybą
      (Byla T‑316/11)
      „Bendra užsienio ir saugumo politika – Ribojamosios priemonės, priimtos atsižvelgiant į padėtį Dramblio Kaulo Krante – Lėšų įšaldymas – Pareiga motyvuoti“
      1.                     Institucijų aktai – Motyvavimas – Pareiga – Apimtis – Reglamentas, kuriuo nustatomos tam tikros konkrečios ribojamosios priemonės,
            taikytinos tam tikriems asmenims ir subjektams atsižvelgiant į padėtį Dramblio Kaulo Krante, ir sprendimas, kuriuo pratęsiamas
            tų priemonių galiojimas – Minimalūs reikalavimai (SESV 296 straipsnis; Tarybos reglamento Nr. 560/2005, iš dalies pakeisto
            Reglamentu Nr. 330/2011, IA priedas; Tarybos sprendimo 2010/656, iš dalies pakeisto Sprendimu 2011/221, II priedas) (žr. 20–26,
            29, 30, 32 punktus)
      2.                     Institucijų aktai – Motyvavimas – Pareiga – Apimtis – Reglamentas, kuriuo nustatomos tam tikros konkrečios ribojamosios priemonės,
            taikytinos tam tikriems asmenims ir subjektams atsižvelgiant į padėtį Dramblio Kaulo Krante, ir sprendimas, kuriuo pratęsiamas
            tų priemonių galiojimas – Nepakankamų motyvų ištaisymas vykstant ginčo nagrinėjimo procedūrai – Sąlygos – Išskirtinės aplinkybės
            (SESV 296 straipsnis; Tarybos reglamento Nr. 560/2005, iš dalies pakeisto Reglamentu Nr. 330/2011, IA priedas; Tarybos sprendimo 2010/656,
            iš dalies pakeisto Sprendimu 2011/221, II priedas) (žr. 34 ir35 punktus)
      3.                     Ieškinys dėl panaikinimo – Sprendimas dėl panaikinimo – Poveikis – Reglamento, kuriuo nustatomos tam tikros konkrečias ribojamosios
            priemonės, taikytinos tam tikriems asmenims ir subjektams atsižvelgiant į padėtį Dramblio Kaulo Krante, ir sprendimo, kuriuo
            pratęsiamas tų priemonių galiojimas, panaikinimas iš dalies – Reglamentą panaikinančio sprendimo įsigaliojimas pasibaigus
            ieškinio padavimo terminui arba atmetus ieškinį – Šio termino taikymas šio sprendimo panaikinimo įsigaliojimui (SESV 264 straipsnio
            antra pastraipa ir SESV 280 straipsnis; Teisingumo Teismo statuto 56 straipsnio pirma pastraipa ir 60 straipsnio antra pastraipa;
            Tarybos reglamentas Nr. 560/2005, iš dalies pakeistas Reglamentu Nr. 330/2011; Tarybos sprendimas 2010/656, iš dalies pakeistas
            Sprendimu 2011/221) (žr. 38 ir 39 punktus)
      Dalykas
      
         
               Prašymas panaikinti, pirma, 2011 m. balandžio 6 d. Tarybos sprendimą 2011/221/BUSP, kuriuo iš dalies keičiamas Sprendimas 2010/656/BUSP,
                  kuriuo atnaujinamos ribojamosios priemonės Dramblio Kaulo Krantui (OL L 93, p. 20), ir, antra, 2011 m. balandžio 6 d. Tarybos
                  reglamentą (ES) Nr. 330/2011, kuriuo iš dalies keičiamas Reglamentas (EB) Nr. 560/2005, nustatantis tam tikras konkrečias
                  ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (OL L 93,
                  p. 10), kiek jie susiję su ieškovu.
               
            Rezoliucinė dalis
      1.      Panaikinti 2011 m. balandžio 6 d. Tarybos sprendimą 2011/221/BUSP, kuriuo iš dalies keičiamas Sprendimas 2010/656/BUSP, kuriuo
         atnaujinamos ribojamosios priemonės Dramblio Kaulo Krantui, ir 2011 m. balandžio 6 d. Tarybos reglamentą (ES) Nr. 330/2011,
         kuriuo iš dalies keičiamas Reglamentas (EB) Nr. 560/2005, nustatantis tam tikras konkrečias ribojančias priemones, taikytinas
         tam tikriems asmenims ir subjektams atsižvelgiant į padėtį Dramblio Kaulo Krante, tiek, kiek jie susiję su Kadio Morokro.
      
      2.      Pratęsti Sprendimo 2011/221, kiek jis susijęs su Kadio Morokro, galiojimą iki tol, kol įsigalios Reglamento Nr. 330/2011 panaikinimas.
      3.      Europos Sąjungos Taryba, be savo, padengia Kadio Morokro bylinėjimosi išlaidas.